深宵食堂, 係我最近幾鍾意既食店, 一來佢開得夠夜, 2點先關門, 最岩我打完羽毛球, 去果度食個宵夜, 慢慢嘆, 都仲有時間添以居酒屋黎講, 佢既食物質素都算唔錯, 佢既燒玉子, 大大件, 半生熟既狀態, 熱辣辣, 蛋香大爆發, 做完運動寧舍開胃, 食佢就最岩啦燒汁白鱔都係我推介既小食, 火力控制得岩岩好, 令到皮脆之餘, 肉質鮮嫩, 用上味琳既醬汁, 將魚既鮮味提升不少添深宵清酒, 150ML 就88蚊, 酒味方面有成熟的甜味, 味道清甜, 好易入口, 不錯！